Diari Oficial de la Generalitat Valenciana


Sumari del DOGV 8617, del 21-08-2019 (2019/8223)

RESOLUCIÓ de 19 d'agost de 2019, de la directora general de Salut Pública i Addiccions, per la qual s'adjudiquen tretze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres que en depenen.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8223


Data del document
:   19-08-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 19 d'agost de 2019, de la directora general de Salut Pública i Addiccions, per la qual s'adjudiquen tretze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i Addiccions i centres que en depenen. [2019/8223]  
Per mitjà de l'Ordre 4/2016, de 25 de juliol, de la Conselleria de Sanitat Universal i Salut Pública (DOGV 7841, 01.08.2016) s'estableixen les bases reguladores de concessió de beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen. Per mitjà de la Resolució de 26 de febrer de 2019, de la Conselleria de Sanitat Universal i Salut Pública (DOGV 8501, 07.03.2019) es convoquen tretze beques per a la realització de pràctiques professionals en activitats relacionades amb l'exercici de la salut pública en la Direcció General de Salut Pública i centres que en depenen.  
  
Una vegada finalitzat el procés selectiu, i de conformitat amb el que estableixen la disposició addicional tercera, la base deu de l'annex de l'ordre de bases reguladores i apartat huité de la resolució de convocatòria, resolc:  
  
Primer. Objecte i duració de les beques  
Concedir tretze beques per a la realització de pràctiques professionals en activitats relacionades amb l'exercici de la salut pública a les persones esmentades en l'annex I, amb l'efecte des del dia 1 de setembre de 2019 fins al 31 de juliol de 2020 per a les dotze beques amb destinació als Serveis Centrals de la Direcció General de Salut Pública i Addiccions, i amb efectes d'1 de novembre de 2019 fins al 30 de setembre de 2020 per a la beca número tres de l'annex I per a titulat universitari en Estadística, Estadística Aplicada i Matemàtiques, àrea d'Epidemiologia.  
La duració de les beques podrà prorrogar-se sense necessitat d'una nova convocatòria per un període màxim de dotze mesos addicionals, sempre que hi haja crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Segon. Quantia de les beques  
Als efectes de la quantia i pagament de les beques, caldrà ajustar-se al que estableixen les bases díhuit i dènou de l'annex de l'Ordre 4/2016, de 25 de juliol, de la Conselleria de Sanitat Universal i Salut Pública, per la qual s'aproven les bases reguladores.  
  
Tercer. Obligacions de les persones beneficiàries  
Les persones beneficiàries de les beques hauran de presentar la documentació acreditativa d'acord amb el que estableix la base catorze de l'annex de l'Ordre 4/2016, de 25 de juliol, de la Conselleria de Sanitat Universal i Salut Pública.  
  
Quart. Borsa de reserva  
Constituir una borsa de reserva per a cada una de les beques adjudicades, d'acord amb el que estableix la base setze de l'Ordre 4/2016, de bases reguladores, amb les persones esmentades en l'annex II.  
  
Cinqué. Finançament  
Les beques adjudicades es finançaran a càrrec del programa pressupostari de la Conselleria de Sanitat Universal i Salut Pública 12.74.74.4339.872.68, del capítol IV, codi de línia comptable S7492000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020.  
  
Sisé. Pla de Control  
D'acord amb el que estableix l'article 169.3 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, es realitzarà un control material sobre la totalitat de les beques concedides. Per a això, el tutor o tutora designada per a exercir la direcció tècnica de l'activitat que exerciran les persones beneficiàries de les beques, emetrà un informe mensual sobre el correcte exercici de l'activitat que va motivar la concessió de la beca. Així mateix, a la finalització del període de duració de les beques, les persones beneficiàries de les beques hauran d'entregar una memòria sobre les activitats realitzades i els coneixements adquirits. La dita memòria requerirà informe favorable de la persona que exercisca la direcció tècnica de l'activitat.  
  
Seté. Recursos  
Contra la present resolució, que posa fi a la via administrativa, es podrà interposar un recurs contenciós administratiu, d'acord amb el que estableix l'article 46 de la Llei 29/1998, de 13 de juliol, reguladora de la jurisdicció contenciosa administrativa, dins del termini de dos mesos, comptadors des de l'endemà de la publicació, davant de la Sala Contenciosa Administratiu del Tribunal Superior de Justícia de la Comunitat Valenciana, també podrà interposar-se potestativament un recurs de reposició davant de la consellera de Sanitat Universal i Salut Pública en el termini d'un mes, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjuí que puga interposar-se qualsevol altre que s'estime procedent.  
  
Huité. Notificació a les persones interessades  
La present resolució produirà efectes de notificació a les persones interessades, d'acord amb el que disposa la legislació vigent en matèria de procediment administratiu comú l'endemà de la publicació en el Diari Oficial de la Generalitat Valenciana.  
  
València, 19 d'agost de 2019.- La directora general de Salut Pública i Addiccions: Ofèlia Gimeno Forner.